CSA și FCSB se judecă de mai bine de 7 ani în instanță pentru palmaresul Stelei, iar acest proces are o miză uriașă. În cazul în care acesta va fi finalizat procesul deschis în 2016 pentru recuperarea prejudiciului va fi din nou reactivat.
Florin Talpan a intentat procesul pentru prejudiciul în 2016, mai exact pe data de 20 septembrie. De atunci, a avut parte de numai puțin de 15 amânări, fiind „înghetat” pe 19 decembrie 2018 în așteptarea unui decizii finale în procesul privind palmaresul.
Ultimul termen în procesul pentru palmaresul Stelei a avut loc pe 23 octombrie, iar de atunci se așteaptă motivarea deciziei care ar fi trebuit să apară doar 30 de zile. În momentul în care instanța o va prezenta, atât FCSB cât și CSA Steaua vor putea face recurs.
După finalizarea recursului, procesul se va încheia, iar litigiul pentru prejudiciul de 37 de milioane de euro va fi marea miză în războiul dintre Armată și Gigi Becali.
În condițiile în care au trecut deja 6 ani de când procesul este blocat, e foarte probabil ca și în cazul în care problema palmaresului va fi tranșată definitiv să mai treacă ani buni până la finalizarea lui.
Astfel, se pare că sunt șanse minime ca în viitorul apropiat Gigi Becali să fie nevoit să achite suma cerută de Ministerul Apărării și CSA Steaua București prin acțiunea juristului Florin Talpan.
Rămâne de văzut și dacă colonelul de justiție va reuși în cele din urmă să câștige acest proces extrem de important pentru viitorul ambelor echipe. Până atunci, peste acest dosar s-a așternut praful, iar procesul a dispărut până și de pe portaljust.ro. Detaliile pot fi consultate pe jurisprudenta.com.
Florin Talpan e gata să lupte până la capăt și nu face niciun pas în spate indiferent de obstacolele pe care le-a întâmpinat în războiul cu Gigi Becali și FCSB: „Vom câștiga 100%, nu au nicio șansă în fața mea. I-am zdrobit până acum și îi voi zdrobi și în continuare, pentru că nu merge să ducă ei în continuare instanțele în eroare și să zică ‘hai că poate ne mai merge să profităm’.
Celelalte echipe nu au bani pentru că nu sunt Steaua. Ei se dau că sunt Steaua, ridică prețul jucătorilor, dar va veni momentul în care vom recupera acel prejudiciu. Ei cred că scapă de mâna mea? Niciodată în viața lor și pot să se ducă unde vor.
Eu mor cu ei de gât și prejudiciul adus statului român îl voi recupera. O să fac în așa fel încât o să recuperez prejudiciul de 37 de milioane de euro. Știți foarte bine că instanța a spus că nu este prescris acest drept al nostru, deci trebuie să plătească banii pe 10 ani. O să cerem absolut totul”, a fost mesajul clar al colonelului de justiție pentru patronul FCSB la FANATIK SUPERLIGA.